นายกรัฐมนตรี ไม่แสดงความคิดเห็นกรณีคณะกรรมาธิการป้องกันและปราบปรามการทุจริตฯ เชิญชี้แจงอีกครั้ง
นายกรัฐมนตรี ไม่แสดงความคิดเห็นกรณีคณะกรรมาธิการป้องกันและปราบปรามการทุจริตฯ เชิญชี้แจงอีกครั้ง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีที่คณะกรรมาธิการป้องกันและปราบปรามการทุจริตและประพฤติมิชอบ สภาผู้แทนราษฏร ที่มีพลตำรวจเอก เสรีพิศุทธ์ เตมียเวส เป็นประธาน จะเชิญให้ไปชี้แจงอีกครั้ง ในวันที่ 20 พฤศจิกายนนี้ โดยนายกรัฐมนตรีกล่าวเพียงว่า"ปล่อยไป แล้วแต่เขา"ด้านพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงกระแสข่าวพรรคร่วมรัฐบาลบางส่วนอาจโหวตสวนในการอภิปรายไม่ไว้วางใจรัฐบาลของฝ่ายค้านว่า เป็นสิทธิ์ของแต่ละคน ไม่ได้บังคับ แต่ส่วนตัวไม่ได้ยินข่าวนี้ และไม่อยากให้มองไปไกลขนาดนั้น ขอรอให้เริ่มอภิปรายก่อน ซึ่งมองว่าการอภิปรายไม่ไว้วางใจเป็นหนึ่งในกระบวนการตามระบอบประชาธิปไตย หากใครเป็นรัฐบาลก็ต้องพร้อมกับเรื่องนี้ส่วนกรณีการตรวจสอบการถือครองที่ดิน ภทบ.5 ของนางสาวปารีณา ไกรคุปต์ ส.ส.ราชบุรี พรรคพลังประชารัฐนั้น พลเอก อนุพงษ์ กล่าวว่าในส่วนของกระทรวงมหาดไทยยังไม่ได้รับการประสานใดๆ จากกระทรวงเกษตรและสหกรณ์ แต่ก็ต้องดำเนินการไปตามขั้นตอนของกฎหมาย ไม่ว่าใครก็ต้องอยู่ภายใต้กฎหมายเดียวกัน